Gegužavai

Gegužavai – buvęs kaimas šiaurės vakarinėje Kretingos rajono savivaldybės teritorijos dalyje, 7 km į šiaurės rytus nuo Darbėnų, Auksūdyje.

Istorija 

XVIII a. Palangos seniūnijos inventoriuje minimas Gegužavo vienkiemis (obręb Giegużaws), kuris atsirado plėšininių Auksūdžio žemių pakraštyje. 1780 m. jame gyveno valstiečio Stanislovo Rimkaus šeima.

Iki 1861 m. vienkiemio žemė priklausė Darbėnų dvarui. Jame valstiečiai ėjo lažą, o valdytojams mokėjo duoklę. Įsteigus luominę valstiečių savivaldą, 1870 m. Gegužavo užusienis (заст. Гегужево) tebebuvo Auksūdžio kaimo dalimi.

1923 m. surašyme jau minimas Gegužavų kaimas, kuriame buvo 5 sodybos ir 28 gyventojai. 1959 m. jis priklausė Darbėnų apylinkei., o tarp 1968–1976 m. kaimas panaikintas. Jo žemė prijungta prie Auksūdžio.

Šaltiniai  

 Julius Kanarskas. Darbėnų apylinkės kaimai. – Švyturys (Kretinga). – 1992, rugpjūčio 19

Gyvenviečių straipsniai be gyventojų skaičiaus lentelės
Gyvenviečių straipsniai be koordinačių
Panaikintos Kretingos rajono savivaldybės gyvenvietės